**Suomen Moottoriliitto ry:n jäsenkerhon ilmoitus Racing for fun (RFF) –toiminnasta ja toimintaan liittyvistä vastuista**  
Suomen Moottoriliitto ry:n jäsenkerhona yhdistyksemme haluaa järjestää Racing For Fun –konseptin mukaista harrastekilpailutoimintaa.

Vahvistamme tällä ilmoituksella, että yhdistyksen hallitus on tutustunut Suomen Moottoriliitto ry:n RFF–toimintaan liittyviin ohjeisiin ja vahvistamme, että huomioimme harrastekilpailutoiminnassa tapahtumiin liittyvän lainsäädännön sekä viranomaisten antamat ohjeet ja lupavaatimukset sekä ympäristöön ja kestävään kehitykseen liittyvät vaatimukset. Tapahtuman ilmoittautumiset, mahdollinen maksuliikenne ja muut käytännön toimet ovat järjestävän kerhon tehtäviä.

Yhdistyksemme kantaa kokonaisuudessaan RFF–tapahtumien järjestämiseen liittyvät vastuut ja huolehdimme tapahtumaan liittyvistä vakuutusvelvoitteista, niistä tiedottamisesta sekä tapahtuman turvallisuuteen liittyvistä asioista kuljettajien, toimitsijoiden ja yleisön sekä kaikkien osallistujien osalta.   
  
Yhdistys tiedottaa osallistujia tapahtuman luonteesta ja sen aiheuttamista mahdollisista vaaroista. Yhdistys on tietoinen siitä, että Suomen Moottoriliitto ry ei vastaa tapahtumaan liittyvistä vastuista tai vakuutuksista muuten kuin Moottoriliiton ohjeistuksessa tarjolla olevien vakuutustuotteiden osalta.

Yhdistys on tietoinen siitä, että järjestäessään toimintaa muille kuin vain oman yhdistyksen jäsenille katsotaan toiminta Kulutuspalveluiden turvallisuudesta annetun lain näkökulmasta palvelun tarjoamiseksi. Yhdistys on tällöin palveluntarjoaja ja vastaa lainsäädännön velvoitteista muun muassa turvallisuusdokumentaation sekä vaadittavien ilmoitusten, kuten vaaraa aiheuttaneiden tilanteiden ja mahdollisten loukkaantumisten osalta. Kuluttajapalveluiden turvallisuudesta annetun lain vaatimiin ilmoituksiin ja asiakirjoihin löytyy ohjeistusta Moottoriliiton verkkosivuilta (<https://www.moottoriliitto.fi/turvallisuus/>).

Yhdistys sitoutuu järjestämään tapahtumia siten, että ne eivät haittaa alueella järjestettäviä kansallisia kalenterikilpailuja ja noudattavansa järjestämisajankohdista annettuja Moottoriliiton hallituksen vahvistamia ohjeita.

**Aika ja paikka:**

**Suomen Moottoriliitto ry:n jäsenyhdistys:**

**Jäsenyhdistyksen puheenjohtaja/nimenkirjoittajan allekirjoitus ja nimenselvennys**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
allekirjoitus nimenselvennys  
  
Lomake toimitetaan sähköpostitse allekirjoitettuna osoitteeseen [office@moottoriliitto.fi](mailto:office@moottoriliitto.fi).